CELEX: 62009FN0094
Language: fi
Date: 2009-11-09 00:00:00
Title: Asia F-94/09: Kanne 9.11.2009 — Nikolchov v. komissio

16.1.2010   
            
            
               FI
            
            
               Euroopan unionin virallinen lehti
            
            
               C 11/42
            
         Kanne 9.11.2009 — Nikolchov v. komissio
   (Asia F-94/09)
   2010/C 11/81
   Oikeudenkäyntikieli: ranska
   
      Asianosaiset
   
   
      Kantaja: Vladimir Nikolchov (Bryssel, Belgia) (edustaja: asianajaja B. Lemal)
   
      Vastaaja: Euroopan yhteisöjen komissio
   
      Oikeusriidan kohde ja kuvaus
   
   Nimittävän viranomaisen 29.7.2009 tekemän sen päätöksen kumoaminen, jolla kieltäydyttiin myöntämästä kantajalle päivärahaa sen johdosta, että hänet oli palkattu koeajalla olevaksi virkamieheksi 16.1.2009.
   
      Vaatimukset
   
   
               —
            
            
               On todettava, että kanne voidaan ottaa muotonsa puolesta tutkittavaksi
            
         
               —
            
            
               on todettava, että henkilöstösääntöjen liitettä VII ja henkilöstösääntöjen liitteessä VII olevaa 10 artiklaa sekä komission 15.4.2004 tekemää päätöstä, jolla on annettu henkilöstösääntöjen liitteessä VII olevaa 7 artiklan 3 kohtaa koskevat yleiset soveltamissäännökset, on rikottu
            
         
               —
            
            
               näin ollen on kumottava nimittävän viranomaisen 29.7.2009 tekemä päätös N:o R/9/09, jolla hylättiin kantajan valitus, jossa vaadittiin vahvistamaan päivärahan kesto hänen toisen tehtävien aloittamisen perusteella henkilöstösääntöjen liitteessä VII olevan 10 artiklan 2 kohdan b alakohdan toisen luetelmakohdan mukaisesti
            
         
               —
            
            
               vastaaja on velvoitettava maksamaan kantajalle maksamatta jäänyt päiväraha, jonka määrä on 10 979,43 euroa, tai muu virkamiestuomioistuimen määräämä summa sekä viivästyskorot valituksen esittämispäivästä maksun suorittamiseen saakka
            
         
               —
            
            
               vastaaja on velvoitettava korvaamaan oikeudenkäyntikulut.